**Լեռնիկ Լենտրուշի Հովհաննիսյան** (հուլիսի 24, 1973(1973-07-24), Քարին տակ), արցախցի քաղաքական գործիչ, Արցախի Հանրապետության 6-րդ գումարման Ազգային ժողովի «Հայ Հեղափոխական դաշնակցություն» կուսակցության պատգամավոր։

Կենսագրություն
--------------

Լեռնիկ Հովհաննիսյանը ծնվել է 1973 թվականի հուլիսի 24-ին Շուշիի շրջանի Քարին տակ գյուղում։ 1980 թվականին հաճախել է տեղի միջնակարգ դպրոցը, այնուհետև 8-րդ դասարանից ուսումը շարունակել է Երևանի Խրիմյան Հայրիկի անվան հայագիտական թեքումով համար 10-րդ դպրոցում։ 1996 թվականին ավարտել է Երևանի պետական համալսարանի պատմության ֆակուլտետը։

Ծառայել է Արցախի Հանրապետության Պաշտպանության բանակի Շուշիի պաշտպանական շրջանի 52-րդ գումարտակում, որի կազմում մասնակցել է մի շարք մարտական գործողությունների։

1997-2000 թվականներին սովորել է Արցախի պետական համալսարանի ասպիրանտուրայում, իսկ 1999 թվականին եղել է Արցախի Պետական համալսարանի պատմության ամբիոնի դասախոս, այնուհետև՝ ավագ դասախոս։

2013 թվականի հունիսին նշանակվել է Արցախի Հանրապետության Մշակույթի և երիտասարդության հարցերի նախարարի տեղակալ։

2015 թվականի մայիսի 3-ի խորհրդարանական ընտրություններում ընտրվել է Արցախի Հանրապետության 6-րդ գումարման Ազգային Ժողովի պատգամավոր` մեծամասնական ընտրակարգով, թիվ 10 ընտրատարածքից։

2018 հուլիսի 2-ից մինչև 2020 թվականը եղել է Արցախի Հանրապետության կրթության, գիտության, մշակույթի և սպորտի, երիտասարդության հարցերի և զբոսաշրջության նախարար։

Հայ Հեղափոխական դաշնակցության անդամ է։ Արցախի Հանրապետության Ազգային ժողովի պաշտպանության, անվտանգության և օրինապահպանության հարցերի մշտական հանձնաժողովի նախագահի տեղակալն է։

Արցախի Հանրապետության Ազգային Ժողովի «Դաշնակցություն» խմբակցության անդամ է։

Մոտ 10 գիտական աշխատանքների և 8 քարտեզների հեղինակ է։

Արցախի հանրային հեռուստատեսությամբ վարում է իր հեղինակած «Մեր երկիր» հաղորդաշարը։

Ամուսնացած է։ Ունի երեք զավակ։

Ծանոթագրություններ
------------------

1. ↑
2. ↑  «Հովհաննիսյան Լեռնիկ Լենտրուշի». *www.nankr.am*. Վերցված է 2023 թ․ օգոստոսի 21-ին.
3. ↑  «Լեռնիկ Լենտրուշայի Հովհաննիսյան». *ԱՐՑԱԽԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐՈՒԹՅՈՒՆ* (անգլերեն). Արխիվացված է օրիգինալից 2023-08-21-ին. Վերցված է 2023 թ․ օգոստոսի 21-ին.
4. ↑  «Լեռնիկ Հովհաննիսյան. Նոր մարտահրավերներին համահունչ՝ մեր քաղաքականությունը պետք է փոփոխության ենթարկվի». *www.aravot.am*. 21.08.2023.
5. ↑  LLC, Helix Consulting. «Լեռնիկ Հովհաննիսյանը նշանակվել է Արցախի ԿԳՄՍ նախարարի տեղակալ - Այսօր` թարմ լուրեր Հայաստանից». *www.aysor.am* (անգլերեն). Վերցված է 2023 թ․ օգոստոսի 21-ին.
6. ↑  ««Օսմանյան Թուրքիայի քաղաքականությունը շարունակում է Ադրբեջանը` փորձելով ուրիշ ժողովուրդների հայրենիքը ոչնչացնել ու կառուցել իր հայրենիքը». Լեռնիկ Հովհաննիսյան». *168.am*. 21.08.2023.

Արտաքին հղումներ
----------------

* Հովհաննիսյան Լեռնիկ Լենդրուշի-Պատմության ֆակուլտետ,ուսանող
* Լեռնիկ Հովհաննիսյան. ԱՄՆ այցը հաջողված էր և ծառայել է իր նպատակին. «Ապառաժ»
* ԿԱՃԱՌ Գիտական կենտրոն Արխիվացված 2023-08-21 Wayback Machine
* «Մշակույթը չպետք է դառնա որևէ գերատեսչության կցորդ». Լեռնիկ Հովհաննիսյան
* «Փառուխում և Քարագլխում վտանգված են 40-ից ավելի հուշարձաններ. թշնամին արդեն ոչնչացրել է Փառուխ գյուղի մոտակայքում գտնվող 9-13-րդ դարերի գերեզմանոցը». Լեռնիկ Հովհաննիսյան
* Շատ մեծ վտանգի տակ է Արցախի նաև ոչ նյութական մշակութային ժառանգությունը․ Լեռնիկ Հովհաննիսյան
* #AraratChallenge. Լեռնիկ Հովհաննիսյան